in+al+noualea+cer(emesiune+cu+cabral+si+adela+popescu)

 Adela Popescu şi Cabral vor prezenta această emisiune care îşi propune din această primăvară să găsească noi vedete şi să dovedească că mitul Cenuşeresei poate deveni realitate. După ce luna decembrie a fost dedicată căutării de oameni talentaţi în rîndul publicului din România şi după cele aproximativ 12.000 de înscrieri la preselecţie, acum a venit vremea adevărului. În cadrul fiecărei ediţii a emisiunii " De 3 x femeie - În al 9-lea cer ", vor fi selectaţi 3 concurenţi care vor avea şansa unică de a intra în cursa pentru premiul cel mare: un rol într-o producţie MediaPro Pictures şi postura de noua vedetă Acasă. La final, vor exista trei câştigători şi implicit 3 noi vedete: o femeie, un bărbat şi un copil. Mai mult decît atît, în joc se mai află un alt premiu de proporţii : Acasă va premia cea mai frumoasă poveste de viaţă care va fi transformată în subiect de telenovelă. Adela şi Cabral, invitaţii şi regizorul emisiunii vor face parte din juriu şi vor nota fiecare concurent în parte, având în principal rolul de a influenţa opinia telespectatorilor. Pentru că ei vor da verdictul: după terminarea fiecărei ediţii, timp de o săptămână publicul îşi poate vota prin SMS favoritul, persoana pe care o consideră cea mai potrivită pentru a merge mai departe. Acasă începe un adevărat maraton din 3 februarie, un show extraodinar care va schimba atât viaţa celor care participă cât şi a celor de Acasă. Adela Popescu şi Cabral dau startul competiţiei în cadrul emisiunii În al 9-lea cer, în fiecare duminică, de la orele 16.30.